ಶ್ರದ್ಧಾ ಭಕ್ತಿಯಿಂದ ಬಕ್ರೀದ್ ಆಚರಣೆ
ಗುಳೇದಗುಡ್ಡ,ಜೂ.18: ಪಟ್ಟಣದಲ್ಲಿ ಮುಸ್ಲಿಂ ಬಾಂಧವರು ಸೋಮವಾರ ತ್ಯಾಗಬಲಿದಾನದ ಹಬ್ಬವಾದ ಬಕ್ರೀದ್ ಹಬ್ಬವನ್ನು ಶ್ರದ್ಧಾ ಭಕ್ತಿಯಿಂದ ಆಚರಿಸಿದರು. ಬೆಳಿಗ್ಗೆ ನಗರದ ಈದ್ಗಾ ಮೈದಾನದಲ್ಲಿ ಮುಸ್ಲಿಂ ಬಾಂಧವರು ಸಾಮೂಹಿಕ ಪ್ರಾರ್ಥನೆ ಸಲ್ಲಿಸಿದರು.
ಅಂಜುಮನ್ ಕಮೀಟಿ ಅಧ್ಯಕ್ಷ ಕೆ.ಆರ್. ರಾಯಚೂರು ಮಾತನಾಡಿ, ಜಗತ್ತಿನ ಜನರಿಗಾಗಿ ಮಹಮ್ಮದ ಪೈಗಂಬರ್ ಅವರು ತಮ್ಮ ಜೀವನವನ್ನೇ ತ್ಯಾಗ ಮಾಡಿದರು. ಅವರ ಆದರ್ಶವನ್ನು ಸಾರುವ ತ್ಯಾಗ ಬಲಿದಾನದ ಹಬ್ಬವಾದ ಬಕ್ರೀದ್ ಹಬ್ಬವನ್ನು ನಾವೆಲ್ಲಾ ಶ್ರದ್ಧೆ ಭಕ್ತಿಯಿಂದ ಆಚರಿಸುವ ಮೂಲಕ ಸಮಾಜದಲ್ಲಿ ಶಾಂತಿ ನೆಮ್ಮದಿಯ ತರಬೇಕು ಎಂದರು.
ಹಜರತ್ ಮುಪ್ತಿ ಅಬೂಬುಕರ್ ಮೌಲಾನಾ ಆಶೀರ್ವಚನ ನೀಡಿದರು. ಅಂಜುಮನ್ ಕಮೀಟಿ ಅಧ್ಯಕ್ಷ ಕೆ.ಆರ್. ರಾಯಚೂರು, ಉಪಾಧ್ಯಕ್ಷ ಜಮೀರ್ ಮೌಲ್ವಿ, ಕಾರ್ಯದರ್ಶಿ ಎಚ್.ಎಂ. ಸಾಧನಿ, ಡಿಡಿಪಿಐ ಬಿ. ಕೆ ನಂದನೂರ್, ಮುಬಾರಕ್ ಮಂಗಳೂರ, ರಫಿಕ್ ಕಲ್ಬರ್ಗಿ, ಮೈಬೂಬ ಹಣಗಿ, ಕಲೀಲ್ ಕೊತ್ತಲ, ಮುನ್ನಾ ಇಲಕಲ್ಲ, ಜಾಕೀರ ಇಲಕಲ್ಲ, ಲಾಲಸಾಬ ಇಲಕಲ್ಲ, ರಂಜಾಪಾಶಾ ಮಕಾಂದಾರ, ಊಮರ ಡಾಲಾಯತ್, ಆಸಿಫ್ ಬಕುಂದಿ, ಮುಸ್ತಾಕ ಹೊನವಾಡ, ಮೈಬೂಬ ಕಾಂಟ್ರಾಕ್ಟರ್, ಮೈಬೂಬ ತಹಶೀಲ್ದಾರ, ಯೂನುಸ್ ಮಾಲದಾರ ಹಾಗೂ ಪಟ್ಟಣದ ಎಲ್ಲ ಮಸೀದಿ ಅಧ್ಯಕ್ಷ ಸಮಾಜ ಬಾಂಧವರು ಇದ್ದರು.